《题云海遥瞻卷为郭使君》
明代·林大春

千里分符来岭峤，百年亲舍接衡庐。停车野望秋云外，露冕郊行春雨馀。

仙药空中盘舞鹤，雄文海上避飞鱼。悬知梦入桃源路，为愿人间莲社居。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。